Aalborg Pride vinder prisen for årets fest, der uddeles af Copenhagen Gay & Lesbian Chamber of Commerce.

Op imod Britt Gadegaard og Bøssehuset vandt Aalborg Pride Festprisen til Axgil GayGalla i Cirkusbygningen i København her til aften. -Vi er meget stolte og beærede. En særlig anerkendelse at få denne pris. De anerkendte specielt, at halvdelen er heteroseksuelle i vores arbejdsgruppe. Vi arbejder jo for mere mangfoldighed, som vi synes Aalborg og Nordjylland mangler, udtaler den jublende glade formand, Kathrine Skovsgaard. Prisen skal hjem og vidne om det arbejde, de frivillige kæmper for. -Jeg kan slet ikke få armene ned, nærmest griner Næstformanden Carsten Christoffersen Bag Axgil Gay Galla står Copenhagen Gay & Lesbian Chamber of Commerce. De hylder hvert år de personer, organisationer og virksomheder der er med til at skabe bedre livsvilkår for LGBT-personer eller er med til at skabe liv og indhold i Danmarks LGBT-miljø ved en stor prisfest.